கேள்வி: நட்பு (திரைப்படம்) பற்றி விளக்கவும்.
பதில்: நட்பு (''Natpu'') என்பது 1986 ஆம் ஆண்டு வெளிவந்த ஒரு தமிழ்த் திரைப்படமாகும். இப்படத்தில் கார்த்திக் (தமிழ் நடிகர்), சிறீபிரியா, ராதாரவி, காந்திமதி (நடிகை) ஆகியோர் நடித்துள்ளனர். இத்திரைப்படத்தின் கதை வசனம் வைரமுத்து. இப்படத்தின் கதையை வைரமுத்து எழுத அமீர்ஜான் இயக்கினார். இளையராஜா இசையமைத்துள்ளார். இப்படம் 11 ஏப்ரல் 1986 அன்று வெளியானது. இரண்டு சினிமா எக்ஸ்பிரஸ் விருதுகள் பெற்றது.
கேள்வி: நட்பு (திரைப்படம்) - கதை குறித்து விரிவாக சொல்லுங்கள்.
பதில்: ஆற்றின் அருகே ஒரு கிராமம் உள்ளது கிராமத்திற்குச் செல்லவேண்டுமானால் ஆபத்தான அந்த ஆற்றைக் கடந்தே செல்லவேண்டியுள்ளது. இதனால் கிராம மக்கள் பல இன்னல்களுக்கு ஆளாகி பலர் உயிரிழக்கின்றனர். இதனால் இந்த கிராமத்திற்கு பாலம் அமைக்கவேண்டி மக்கள் முயற்சிக்கின்றனர். இந்த கிராமத்திற்குப் பாலம் வந்தால் மக்கள் விழிப்புணர்வு பெற்றுவிடுவார்கள் என்பதால் அதை வரவிடாமல் ஒரு அரசியல்வாதி தடுக்க முயல்கிறார். இந்த அரசியல்வாதிக்கும் அந்த ஊர் மக்களுக்குமான போராட்டத்தைச் சித்தரிக்கும் வகையில் இந்தப் படம் எடுக்கப்பட்டுள்ளது.